**Földgáz-mentes épületeket tervez a VGP**

*Budapest, 2023.02.21.-* **Első, földgáz független raktárépületét építi Németországban a VGP Csoport. A logisztikai és könnyűipari ingatlanok európai szolgáltatójának Giessenben készülő épülete már nem rendelkezik gáz kapcsolattal: az energiaellátását hőszivattyúval kiegészített napelemes rendszerekkel oldják meg. A VGP elsődleges célja, hogy a jövőben tervezett és épített ingatlanok működtetéséhez már ne legyen szükség fosszilis energiahordozókra. Folynak az egyeztetések és a műszaki vizsgálatok arról is, hogy a már átadott épületeket milyen módon alakíthatják majd zöldebbé. A VGP ilyen irányú törekvései a jövőben a hazai fejlesztésekben is megjelennek.**

A Covid-19 járvány óta egyre tudatosabban fordult az ingatlan piac is a klímatudatos épületek felé, ezt a trendet pedig az ukrán-orosz konfliktus még jobban felerősítette. Az emberi energiafogyasztás 40%-a épületekhez kapcsolódik, ezért a megrendelők ma már nem csak környezetkímélő ipari ingatlanokra vágynak, de szeretnék magukat függetleníteni a fosszilis energiaforrásoktól is - ezekre az igényekre kínál megoldást a VGP.

A klímasemlegesség azonban nemcsak az üzemeltetési üzletágat érinti, hanem a VGP parkok építését és a kivitelezési folyamatait is. A megújuló energiaforrások használatának igénye a területfejlesztés, az építési folyamatok, a vízfogyasztás, a hulladékkezelés során megjelennek. A VGP tervezői csapata az épületek üzemeltetési feladatainak klímasemleges működtetésén dolgozik, azaz a villamos energia nagy részét saját maguk állítják elő napelemes rendszerrel és hőszivattyúk használatával. Ezek a szivattyúk környezeti hőt használnak fel az épületek fűtésére és hűtésére. A folyamat csak elektromos áramot igényel, ezért kiváltja a fosszilis tüzelőanyagokat. Ezenkívül a beltéri levegő komfortérzete sokkal magasabb lesz, mint a hagyományos gázfűtéses rendszereknél.

„*Középtávon szeretnénk lehetővé tenni a gázellátás kiváltását bérlőink számára. A németországi Giessen Am Alten Flughafen" VGP Park remek példa erre, mivel az egész park gázfüggetlen. Itt a gázfűtést hőszivattyús rendszerrel helyettesítjük, a csarnok megújuló energiából származó légkondicionálását pedig PV-rendszerünkkel, - amely 12,4 MWp energiatermelésével Európa egyik legnagyobbja - kombinálva valósítjuk meg. Jelenleg az újonnan épített projektfejlesztéseinkben tudjuk ezt a megoldást biztosítani, meglévő parkjaink esetében pedig már dolgozunk a korszerűsítési opciókon”* – mondta el Pálovics Károly a VGP magyarországi Ország Igazgatója

Központi téma még az energiatárolási megoldások fejlesztése- ez szintén fontos lépést jelentene VGP parkok energia-önellátása felé.

A VGP kulcsrakész koncepciót mutat be ügyfeleinek a klíma semleges parkokról. A cég célja, hogy fokozatosan csökkentse a tevékenységeiből származó energiafogyasztást és kibocsátást, és a környezeti hatások csökkentésével vagy akár megszüntetésével hosszú távú hozzáadott értéket teremtsen.

A state-of-the art technológia mellett a fenntarthatóság és az energiahatékonyság a VGP által fejlesztett kereskedelmi ingatlanok fontos jellemzője. A vállalat elkötelezte magát amellett, hogy 2025-re szén-dioxid-semlegessé válik, továbbá az épületei BREEAM-minősítést kapnak

és zöld energiával működnek. Ennek eredményeképpen a teljes portfólió 67,9%-a rendelkezik környezetvédelmi tanúsítvánnyal. Ezzel párhuzamosan a VGP Megújuló Energia Részlegének zöld energiatermelő kapacitása már 120,9 MWp-ra nőtt és további 53,7 MWp pedig előkészítés alatt áll. A 2019-ben létrehozott VGP Alapítvány már 37 olyan projektet karolt fel, amelyek társadalmi kérdésekkel, természetvédelemmel és kulturális értékek védelmével foglalkozik, és eddig több mint 6 millió euróval támogatta ezeket.

ELÉRHETŐSÉGI ADATOK POTENCIÁLIS BÉRLŐKNEK ÉS MÉDIAÉRDEKLÉSÉHEZ

|  |  |
| --- | --- |
| Alexandra Solti Crest Communications, Kommunikációs tanácsadó   | Tel: +36 30 226 3506  e-mail: alexandra.solti@crestcommunications.hu |
| Gergely Somogyi VGP, Commercial Director  | Tel: +36 70 488 9221 e-mail: gergely.somogyi@vgpparks.eu   |
| Károly Pálovics VGP, Country manager for Hungary  | Tel: +36 30 921 6938 e-mail: karoly.palovics@vgpparks.eu  |

**A VGP-ről:**

A VGP magas minőségi követelményeknek megfelelő logisztikai és könnyűipari célú ingatlanok fejlesztésével, kezelésével és tulajdonlásával foglalkozó, páneurópai vállalat. Építőipari gyökerekkel rendelkező vállalkozásként ma stratégiai fókuszukat áthelyezték a több bérlőt kiszolgáló, nagy méretű ipari parkok fejlesztésére. A vállalat 11,31 millió m²-es (saját vagy lekötött) fejlesztési földterülettel rendelkezik, és stratégiai fókusza az üzleti parkok fejlesztésére irányul. Az 1998-ban belga családi ingatlanfejlesztő cégként a Cseh Köztársaságban alapított VGP ma mintegy 380 alkalmazottat foglalkoztat, és 19 európai országban közvetlenül, illetve több 50:50 arányú vegyes vállalatként működik. 2022 júniusában a VGP bruttó eszközértéke a 100%-os közös vállalkozásokkal együtt 6,53 milliárd eurót tett ki, a vállalat nettó eszközértéke (EPRA NTA) pedig 2,34 milliárd euró volt. A VGP-t az Euronext Brussels tőzsdén jegyzik (ISIN: BE0003878957.

További információ: **https://www.vgpparks.eu/hu/**